فى مدينة الغردقه و هى من أهم المراكز السياحيه فى مصر اتوزعت فى اوائل شهر ابريل منشورات عن طريق اشخاص بيتقال انهم بينتموا لجماعه دينيه سلفيه اسمها " الجماعه الاسلاميه " بتحرم السياحه و بتطالب اللى بيشتغلوا فيها بترك شغلهم فيها فوراً و الا حايتعرضوا لإثم كثير هما فى غنا عنه. لكن ما قالولهومش يشتغلوا فين و يعيشوا منين حيث ان 12% من سكان مصر بيشتغلوا فى السياحه و ده معناه ان حوالى نص السكان عايشين من السياحه بإعتبار ان الشغالين بيصرفوا على عيالهم و اسرهم و ده غير اللى بيستفيدوا من السياحه من غير ما يشتغلوا فيها زى اصحاب المحلات و المطاعم و البياعين و سواقين التاكسيات و غيرهم. و فوق كده السياحه بتجيب دخل إضافى للدوله عن طريق رسوم هبوط الطيارات و ضرايب المغادره و غيرها. بتستلم مصر اعانات سنويه من اللى الإسلامويين دول بيوصفوهم بإنهم " لا دين لهم يحجزهم عن الفجور " لتأكيل شعبها.